CELEX: E2016P0019
Language: el
Date: 2016-12-14 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Norges Høyesterett στις 14 Δεκεμβρίου 2016 στην υπόθεση Torbjørn Selstad Thue και Ομοσπονδία Νορβηγικής Αστυνομίας (Politiets Fellesforbund) κατά της νορβηγικής κυβέρνησης, εκπροσωπούμενης από το Υπουργείο Δικαιοσύνης και Δημόσιας Ασφάλειας (Υπόθεση E-19/16)

27.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 133/3
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Norges Høyesterett στις 14 Δεκεμβρίου 2016 στην υπόθεση Torbjørn Selstad Thue και Ομοσπονδία Νορβηγικής Αστυνομίας (Politiets Fellesforbund) κατά της νορβηγικής κυβέρνησης, εκπροσωπούμενης από το Υπουργείο Δικαιοσύνης και Δημόσιας Ασφάλειας
   (Υπόθεση E-19/16)
   (2017/C 133/03)
   Στις 14 Δεκεμβρίου 2016 υποβλήθηκε αίτηση στο Δικαστήριο της ΕΖΕΣ από το Norges Høyesterett (Ανώτατο Ακυρωτικό Δικαστήριο της Νορβηγίας), η οποία παραλήφθηκε από τη Γραμματεία του Δικαστηρίου στις 14 Δεκεμβρίου 2016, για την έκδοση συμβουλευτικής γνώμης στην υπόθεση Torbjørn Selstad Thue και Ομοσπονδία Νορβηγικής Αστυνομίας (Politiets Fellesforbund) κατά της νορβηγικής κυβέρνησης, εκπροσωπούμενης από το Υπουργείο Δικαιοσύνης και Δημόσιας Ασφάλειας σχετικά με τα ακόλουθα ερωτήματα:
   
               1.
            
            
               Ο χρόνος που αφιερώνεται για τη μετακίνηση κατόπιν εντολής του εργοδότη από και/ή προς τόπο διαφορετικό από τον σταθερό ή συνήθη τόπο παρουσίας του εργαζομένου, όταν η εν λόγω μετακίνηση πραγματοποιείται εκτός του κανονικού ωραρίου εργασίας, πρέπει να θεωρείται χρόνος εργασίας κατά την έννοια του άρθρου 2 της οδηγίας 2003/88/ΕΚ;
            
         
               2.
            
            
               Στον βαθμό που η μετακίνηση όπως περιγράφεται στο πρώτο ερώτημα δεν είναι από μόνη της αρκετή για να χαρακτηριστεί ως χρόνος εργασίας, ποιο είναι το νομικό κριτήριο και τα συναφή στοιχεία που πρέπει να λαμβάνονται υπόψη για να καθοριστεί εάν ο χρόνος που αφιερώνεται για τη μετακίνηση πρέπει, παρ’ όλα αυτά, να θεωρείται ότι συνιστά χρόνο εργασίας; Στο πλαίσιο του ερωτήματος αυτού, ζητείται μια γνώμη σχετικά με την αναγκαιότητα να εκτιμηθεί η ένταση όσον αφορά τον όγκο της εργασίας που εκτελείται κατά τη διάρκεια της μετακίνησης.
            
         
               3.
            
            
               Έχει σημασία για την εξέταση των ερωτημάτων Ι και II η συχνότητα με την οποία ο εργοδότης απαιτεί από τον εργαζόμενο να είναι παρών σε τόπο διαφορετικό από τον σταθερό ή συνήθη τόπο παρουσίας του;